ไอแบงค์ ทุ่ม 12,950 ล้าน ลงชายแดนใต้
“ไอแบงค์”  ทุ่ม 12,950 ล้าน ลงชายแดนใต้ ตั้งเป้า 5.4 แสนราย ดอกเบี้ย 1.5 ต่อปี ยกระดับคุณภาพชีวิต ช่วยดับ “ไฟใต้”
17 มี.ค. 2555

“ไอแบงค์”  ทุ่ม 12,950 ล้าน ลงชายแดนใต้ ตั้งเป้า 5.4 แสนราย ดอกเบี้ย 1.5 ต่อปี ยกระดับคุณภาพชีวิต ช่วยดับ “ไฟใต้”
นายก่อเกียรติ วงศ์อารี  ผู้ช่วยกรรมการผู้จัดการธนาคารอิสลามแห่งประเทศไทย  (ไอแบงค์)  เปิดเผยว่า  โครงการยกระดับความเป็นอยู่ของประชาชนในพื้นที่ 5 จังหวัดชายแดนภาคใต้ 12 โครงการ ตามแผนการดำเนินงานภายใต้ 4 กลยุทธ์ คือการแก้ปัญหาความยากจน ส่งเสริมเศรษฐกิจชุมชน การบริการเพื่อยกระดับคุณภาพชีวิตและกลยุทธ์สุดท้ายการพัฒนาคุณภาพการศึกษา โดยตั้งเป้าการปล่อยสินเชื่อในปี 2555-2559 จำนวน 12,950 ล้านบาท 
“สามารถสร้างประโยชน์ให้ประชาชนในพื้นที่ไม่น้อยกว่า 540,000 ราย เฉพาะปี 2555 มีเป้าหมาย 2,100 ล้านบาท ลูกค้าไม่น้อยกว่า 100,000 ราย  ภายใต้โครงการสินเชื่อส่งเสริมผู้ประกอบอาชีพรถสาธารณะในพื้นที่  โดยได้ตั้งเป้าวงเงินสินเชื่อ 5,000 ล้านบาท เพื่อส่งเสริมให้บริการรถสาธารณให้มีมาตรฐาน สนับสนุนผู้ประกอบอาชีพและประชาชนผู้บริการสะดวกสบายและบริการที่ดีขึ้น พร้อมลดต้นทุนทางการเงินให้กับผู้ประกอบอาชีพให้มีชีวิตความเป็นอยู่ที่ดีขึ้นด้วย”
นายก่อเกียรติ เปิดเผยว่า  สินเชื่อที่ปล่อยกู้มี 2 ประเภท  คือสินเชื่อเช่าชื้อรถยนต์  รถแท๊กซี่ รถจักรยานยนต์ รถยนต์โดยสารปรับอากาศ   รถโดยสารสองแถว   และรถโดยสาร 3 ล้อ และสินเชื่อวงเงินเอนกประสงค์   เพื่อใช้ในการซ่อมแซมรถตามราคาที่จ่ายจริง ให้วงเงินสินเชื่อสูงสุด คิดอัตรากำไรร้อยละ 1.5 ต่อปี  สามารถผ่อนชำระได้นาน 7 ปี ขอรับบริการสินเชื่อได้จนถึง 30 มิ.ย.
“ทั้งนี้ธนาคารฯ  ได้สานต่อนโยบายรัฐบาล ในการสนับสนุนแหล่งเงินทุนให้กับผู้ประกอบกาในพื้นที่ 5 จังหวัดชายแดนภาคใต้”.